Diari Oficial de la Generalitat Valenciana


Sumari del DOGV 2338, del 05-09-1994 (1994/832316)

RESOLUCIÓ de 30 de juliol de 1994; de la Universitat d'Alacant, per la qual es convoquen proves selectives per a l'ingrés en l'escala de facultatius d'aquesta Universitat.
---------------------------------------------------------------------------------------------------------------------------------------------------------------------------

### Dades del document

Número de DOGV
:   2338

Data del DOGV
:   05-09-1994

Secció del DOGV
:   AUTORITATS I PERSONAL

Número del document
:   1994/832316


Data del document
:   30-07-1994

Organisme emissor
:   Universitat d'Alacant

Tipus de document
:   Resolució

RESOLUCIó de 30 de juliol de 1994, de la Universitat d'Alacant, per la qual es convoquen proves selectives per a l'ingrés en l'escala de facultatius d'aquesta Universitat. [94/5842]  
En compliment d'allò disposat en els estatuts d'aquesta Universitat, aprovats pel Decret 107/1985, de la Generalitat Valenciana, de 22 de juliol (Diari Oficial de la Generalitat Valenciana de 26 de setembre), i a fi d'atendre les necessitats de personal d'administració i serveis, aquest rectorat, fent ús de les competències que li atribueix l'article 18 de la Llei 11/1983, de Reforma Universitària, en relació amb l'article 3.2 e) d'aquesta, i també els estatuts d'aquesta Universitat, acorda convocar proves selectives per a l'ingrés en l'escala de facultatius de la Universitat d'Alacant, segons les bases següents:  
1. Normes generals  
1.1 Es convoquen proves selectives per a cobrir una plaça pel sistema de promoció interna de l'escala de facultatius de la Universitat d'Alacant.  
1.2 A aquesta convocatòria li són aplicables la Llei 30/1984, de 2 d'agost, modificada per la Llei 23/1988, de 28 de juliol i per la Llei 22/1993, de 29 de desembre; el Reial Decret 2223/1984, de 19 de desembre (BOE del 21); el Reial Decret 28/1990, de 15 de gener (BOE del 16); els Estatuts de la Universitat d'Alacant; l'Ordre de 27 de març de 1991 (BOE d'1 d'abril) i les bases d'aquesta convocatòria.  
1.3 El procediment de selecció dels aspirants serà el de concurs oposició.  
En la fase de concurs, que no tindrà caràcter eliminatori, es valoraran les aptituds, els coneixements i l'experiència dels candidats, d'acord amb el barem següent:  
- Per tenir titulació específica, fins a un màxim d'1 punt.  
- Per considerar-hi:  
a) L'experiència específica en biblioteques, fins a 2 punts.  
b) L'experiència en biblioteques universitàries, fins 2 punts.  
c) L'experiència en funcions directives, fins a 2 punts.  
- Per posseir formació complementària relacionada directament amb les funcions que cal realitzar, fins a un màxim de 2 punts.  
Altres mèrits, a consideració del tribunal, fins a un màxim d'1 punt.  
La fase d'oposició constarà dels exercicis descrits a continuació:  
Primer exercici: realització d'una traducció de dos idiomes moderns, un l'anglés i l'altre a elecció dels aspirants entre l'alemany, el francés, l'italià, sense ajuda de diccionari.  
Valorat de 0 a 20 punts, serà necessari obtenir-hi almenys 5 punts en cadascun dels seus apartats, sent-ne la nota la suma d'ambdós.  
Segon exercici: consistirà a desenrotllar dos supòsits teòrico-pràctics, desglossats en preguntes, entre tres proposats pel tribunal i relacionats amb l'especialitat de la plaça convocada, i basats en el temari que consta com a annex d'aquesta resolució. Els opositors hauran de redactar un resum del desenrotllament de cada supòsit i l'hauran d'exposar davant el tribunal en sessió pública. Els membres del tribunal podran realitzar preguntes al final de l'exposició.  
Valorat de 0 a 20 punts, 10 per a cada supòsit, serà necessari obtenir-hi almenys 5 en cadascun per a superar-los, sent la nota la suma de la que s'obtinga en cadascun.  
Tercer exercici: projecte sobre les activitats pròpies de la plaça que siguen objecte de les funcions que cal realitzar en el lloc de treball al qual s'accedeix. El treball serà defés davant el tribunal, el qual podrà parar esment en aquells aspectes que considere escaient.  
Valorat de 0 a 10 punts, per a superar-lo caldrà obtenir-hi, almenys, 5 punts.  
1.4 El primer exercici començarà a partir del pròxim 1 d'octubre de 1994.  
1.5 L'adjudicació de les places s'efectuarà a favor de qui hi obtinga la puntuació total superior, una volta sumades les de tots els exercicis superats i les de la fase de concurs.  
1.6 Qui hi resulte proposat haurà de realitzar una fase pràctica i de formació, avaluada de manera periòdica; els responsables de la unitat de destinació n'emetran els informes corresponents. La duració d'aquesta fase serà de nou mesos i caldrà obtenir-hi la qualificació d'apte.  
2. Requisits dels candidats  
2.1 Per a ser admés a la realització de les proves selectives, els aspirants hauran de reunir els requisits següents:  
2.1.1 Tenir la nacionalitat espanyola.  
2.1.2 Haver fet 18 anys.  
2.1.3 Estar en possessió, o en condicions d'obtenir-lo, del títol d'enginyer, arquitecte, llicenciat universitari o equivalent.  
2.1.4 No patir cap malaltia o discapacitat que impedisca l'exercici de les funcions públiques.  
2.1.5 No haver estat separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de les funcions corresponents.  
2.1.6 Pertànyer, en la data de la publicació d'aquesta convocatòria en el BOE, a l'escala d'ajudants d'arxius, biblioteques i museus de la Universitat d'Alacant o a una altra escala o cos de funcionaris del grup B amb idèntica especialitat, estar-hi destinat en servei actiu i una antiguitat d'almenys dos anys en aquest cos o escala.  
2.2 Tots els requisits esmentats s'hauran de posseir el dia d'acabament del termini de presentació de sol·licituds i caldrà mantenir-los fins al moment de la presa de possessió.  
3. Sol·licituds  
3.1 Qui vulga prendre part en aquestes proves selectives ho ha de fer constar en la instància que li serà facilitada gratuïtament al Servei de Recursos Humans de la Universitat i al Govern Civil d'Alacant.  
3.2 La presentació de sol·licituds s'ha de fer al Registre General de la Universitat o en la forma establida en l'article 38.4 de la Llei 30/1992, de 26 de novembre, en el termini de 20 dies naturals comptats a partir de l'endemà de la publicació d'aquesta convocatòria en el Butlletí Oficial de l'Estat, i s'hauran de dirigir a la Rectoria de la Universitat. L'interessat haurà d'adjuntar a la dita sol·licitud la fotocòpia del DNI.  
3.3 Els drets d'examen seran de 2.500 pessetes, que s'hauran d'ingressar en el compte corrent 540.004-64, de la Caja de Ahorros del Mediterráneo, oficina 3191, al campus de Sant Vicent.  
En la instància haurà de constar el segell de l'entitat bancària o el justificant de la transferència, que, en cas de faltar-hi, determinarà l'exclusió del candidat. En cap cas aquest tràmit eximirà de presentar dins del termini la sol·licitud.  
3.4 Els aspirants hauran de presentar adjunta a la sol·licitud un certificat expedit pel Servei de Recursos Humans, i també la documentació acreditativa dels aspectes susceptibles de ser valorats en la fase de concurs.  
3.5 Els aspirants hauran de fer constar en el quadre A de la instància el bloc d'opció per a la realització del primer exercici.  
3.6 Els mers errors de fet que s'observen en la sol·licitud, podran esmenar-se en qualsevol moment, d'ofici o a petició de l'interessat.  
4. Admissió d'aspirants  
4.1 Una volta expirat el termini de presentació d'instàncies el rector de la Universitat d'Alacant dictarà una resolució en el termini màxim d'un mes, que es publicarà en els taulers d'anuncis de la Universitat, i en la qual, a més de declarar-hi aprovada la llista d'admesos i exclosos, hi constarà el lloc i la data de començament dels exercicis, amb una antelació mínima de 15 dies, i també la relació d'aspirants exclosos, amb indicació de les causes d'exclusió, fent-hi constar els cognoms, el nom i el DNI.  
En l'esmentada resolució constarà també la composició del tribunal.  
4.2 Els aspirants exclosos disposaran d'un termini de 10 dies naturals, comptats a partir de l'endemà de la publicació de la resolució, per a poder esmenar el defecte que n'haja motivat l'exclusió.  
4.3 En tot cas, a fi d'evitar possibles errors i, si de cas se'n produeixen, possibilitar-ne l'esmena dins del termini i en la forma escaient, els aspirants hauran de comprovar fefaentment no tan sols que no figuren en la relació d'exclosos, sinó, a més, que els seus noms consten en les relacions d'admesos pertinents.  
5. Tribunals  
5.1 Els membres del tribunal i els seus assessors hauran d'abstenir-se d'intervenir-hi, i ho hauran de notificar al rector de la Universitat, quan concorren en ells circumstàncies de les previstes en l'article 28.2 de la Llei 30/1992, de 26 de novembre.  
El president podrà sol·licitar dels membres del tribunal una declaració expressa de no trobar-se sotmés a les circumstàncies previstes en l'esmentat article.  
Així mateix, els aspirants podran recusar els membres del tribunal si hi concorren els supòsits previstos en aquesta base.  
5.2 Amb anterioritat al començament de les proves selectives, si fos el cas, es publicaria una resolució amb el nomenament de nous membres del tribunal en substitució d'aquells que n'hagueren perdut la condició.  
5.3 Després de la convocatòria del president es constituirà el tribunal, amb l'assistència, almenys, de la majoria absoluta dels seus membres, titulars o suplents, amb, almenys, 48 hores d'antelació respecte de l'inici dels exercicis.  
5.4 El tribunal requerirà per a actuar vàlidament, a partir de la seua constitució, la presència de la majoria dels seus membres, titulars o suplents.  
5.5 Durant el desenvolupament de les proves, el tribunal resoldrà tots els dubtes que pugueren sorgir en l'aplicació d'aquestes normes, i també allò que calga fer en els casos no previstos.  
5.6 El tribunal podrà disposar la incorporació a les seues tasques d'assessors especialistes per a les proves corresponents dels exercicis que estimen pertinents, i aquests es limitaran a prestar la col·laboració en les seues especialitats tècniques. La designació d'aquests assessors s'haurà de comunicar al rector de la Universitat.  
5.7 Als efectes de comunicació i altres incidències, el tribunal tindrà la seua seu al Servei de Recursos Humans de la Universitat, campus de Sant Vicent, Telèfon (96) 590 34 00, extensió 3041.  
5.8 El tribunal tindrà la categoria primera de les assenyalades en el Decret 200/1985, de desembre, del Consell de la Generalitat Valenciana, sobre indemnitzacions per raó del servei, i l'Ordre de 17 de febrer de 1986 (DOGV de 10 de març de 1986) per la qual es desplega el decret anterior.  
5.9 En cap cas podrà el tribunal declarar que ha superat les proves selectives un nombre superior d'aspirants que el de les places convocades. Qualsevol proposta d'aprovats que contravinga a allò establert serà nul·la de ple dret.  
6. Desenvolupament dels exercicis  
6.1 En qualsevol moment, els aspirants podran ser requerits pels membres del tribunal amb la finalitat d'acreditar-ne la personalitat.  
6.2 Els aspirants seran convocats per a cada exercici en crida única, i seran exclosos de l'oposició els qui no hi compareguen, llevat dels casos de força major, degudament justificats i valorats pel tribunal.  
6.3 La publicació dels successius anuncis de realització del segon i restants exercicis l'efectuarà el tribunal als locals on s'haja realitzat el primer, i també a la seu del tribunal i per qualsevol altre mitjà, si s'estima convenient per a facilitar-ne la màxima divulgació, amb 24 hores, almenys, d'antelació a l'assenyalada per al començament dels exercicis. Quan es tracte del mateix exercici, l'anunci serà publicat als locals on s'haja realitzat, a l'esmentada seu del tribunal, i per qualsevol altre mitjà si es jutja convenient, amb 12 hores, almenys, d'antelació.  
6.4 En qualsevol moment del procés selectiu, si el tribunal tinguera coneixement que algun dels aspirants no posseïra la totalitat dels requisits exigits per aquesta convocatòria, després de l'audiència de l'interessat, hauria de proposar-ne l'exclusió al rector de la Universitat, comunicant-li, a més, les inexactituds o falsedats formulades per l'aspirant en la sol·licitud d'admissió a les proves selectives, als efectes procedents.  
Contra l'exclusió de l'aspirant podrà interposar-se un recurs ordinari davant la mateixa autoritat indicada en el paràgraf anterior.  
7. Llista d'aprovats  
7.1 Finalitzades les proves selectives, el tribunal farà públiques en el lloc o llocs de realització del darrer exercici, també a la seu del tribunal i en altres llocs que s'estimen oportuns, la llista d'aspirants aprovats, en cadascuna de les proves, amb la puntuació obtinguda i el DNI.  
El president del tribunal enviarà una còpia certificada de la llista final al rector de la Universitat, especificant-hi, igualment, les dades establides en el paràgraf anterior.  
8. Presentació de documents i nomenament de funcionaris  
8.1 En el termini de 20 dies naturals a comptar de l'endemà d'aquell en què van fer-se públiques les llistes d'aprovats en el lloc o llocs d'examen, els opositors aprovats hauran de presentar al Registre General de la Universitat els documents següents:  
a) Fotocòpia compulsada del títol exigit.  
b) Declaració jurada o promesa de no haver estat separat mitjançant expedient disciplinari de cap de les administracions públiques, ni trobar-se inhabilitat per a l'exercici de treballs públics.  
8.2 La condició de funcionari de carrera eximirà de justificar documentalment els requisits ja provats, per a la qual cosa caldrà presentar un certificat de l'esmentada condició i d'aquells aspectes no provats en ocasió de l'accés a la funció pública.  
8.3 Qui dins del termini fixat, i llevat dels casos de força major, no presente la documentació, o de l'examen d'aquesta es deduïra que hi manca algun dels requisits anteriorment indicats, no podrà ser nomenat funcionari i quedaran anul·lades les seues actuacions, sense perjudici de la responsabilitat en què haguera pogut incórrer per falsedat en la sol·licitud inicial.  
8.4 L'autoritat convocadora, a proposta del tribunal qualificador, nomenarà funcionari de carrera mitjançant una resolució que es publicarà en el Butlletí Oficial de l'Estat.  
8.5 Aquell o aquells aspirants que en el moment de la presa de possessió no justifiquen que es troben en possessió del nivell elemental de coneixements de valencià, expedit per la Junta qualificadora de Coneixements de Valencià de la Generalitat Valenciana, hauran d'obtenir aquest títol en el termini de tres anys des de la superació del procés selectiu per què el seu nomenament tinga caràcter definitiu.  
9. Norma final  
9.1 La convocatòria i tots els actes administratius que se'n deriven, d'aquesta i de les actuacions del tribunal, podran ser impugnats pels interessats, en els casos i en la forma establida per la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
9.2 L'administració podrà, si escau, revisar les resolucions del tribunal, d'acord amb allò previst en la norma esmentada.  
Alacant, 30 de juliol de 1994.- El rector: Andrés PedreÑo MuÑoz.  
ANNEX I  
A. Biblioteconomia  
1. Planificació de serveis bibliogràfics. Sistemes i xarxes nacionals d'informació.  
2. Les biblioteques nacionals.  
3. Construcció, instal·lació i equipament de biblioteques i centres de documentació.  
4. Organització i funcions de biblioteques, centres d'informació i documentació.  
5. Gestió i administració de biblioteques: programació, recursos financers i humans, avaluació.  
6. Selecció i procés tècnic dels diferents tipus de materials bibliogràfics. Normes i formats.  
7. Serveis als usuaris. Control i avaluació.  
8. Tipus de catàlegs utilitzats en biblioteques. Catàlegs d'accés públics en línia.  
9. Catàlegs col·lectius.  
10. La secció de referència a les biblioteques.  
11. Aplicació de les tecnologies de la informació en biblioteques i centres de documentació.  
12. Xarxes telemàtiques de biblioteques.  
13. Serveis d'extensió bibliotecària.  
B. Bibliografia i història del llibre  
1. definició i objectius de la bibliografia. Teoria i tècniques.  
2. Evolució històrica de la bibliografia.  
3. Bibliografies especialitzades. Butlletins d'índexs i resums.  
4. Bibliografies nacionals.  
5. Bibliografies comercials.  
6. Bibliografies de publicacions periòdiques.  
7. Bibliografies de publicacions oficials.  
8. El llibre i les biblioteques en l'antiguitat i l'edat mitjana.  
9. Invenció i difusió de la impremta. Els incunables.  
10. Evolució del llibre i les biblioteques en el segle XVIII.  
11. Evolució del llibre i les biblioteques en el segle XIX.  
12. Les biblioteques en el segle XX.  
13. Evolució del llibre i altres suports documentals en el segle XX.  
C. Biblioteques universitàries  
1. La biblioteca universitària i la seua organització: estructura i funcions.  
2. Diferents models de biblioteques universitàries a Europa i Amèrica.  
3. Les biblioteques universitàries a Espanya.  
4. El servei d'informació bibliogràfica i documental a la Universitat d'Alacant.  
5. Planificació de la informatització en biblioteques universitàries. Criteris de valoració de programes informàtics. Programes integrats de gestió de biblioteques.  
6. La base de dades bibliogràfica d'una biblioteca universitària.  
7. Les col·leccions de documents i el seu desenvolupament en biblioteques universitàries. Avaluació de les col·leccions.  
8. Els serveis als usuaris de les biblioteques universitàries i la seua avaluació. La secció de referència.  
9. L'accés al document primari en biblioteques universitàries. Préstec interbibliotecari nacional i internacional.  
10. Formació d'usuaris en biblioteques universitàries.  
11. Cooperació entre biblioteques universitàries.  
12. Xarxes de biblioteques científiques i universitàries.  
13. La xarxa Internet i la seua utilització en biblioteques científiques i universitàries.  
D. Documentació  
1. Desenvolupament de les noves tecnologies i el seu impacte en la producció i difusió de la cultura.  
2. La política d'informació i documentació a Espanya.  
3. Biblioteques especialitzades i centres de documentació. Funciosn i característiques.  
4. Tipus de documents. La cadena documental.  
5. Normalització en matèria documental.  
6. Anàlisi documental. Indexació.  
7. llenguatges documentals.  
8. Thesaurs. Elements, construcció i manteniment.  
9. Bibliotecometria.  
10. Informació de centres de documentació. Programes de gestió de bases de dades documentals.  
11. La recuperació de la informació. Recerques retrospectives i DSI.  
12. La indústria de la informació. Bases i bancs de dades bibliogràfiques.  
13. Organitzacions internacionals al servei de les biblioteques i centres de documentació.